‫- לחיות, להזדקן, לחלות, למות, -‬
‫- להיפרד מהאהובים, להיפגש עם השנואים, -‬
‫- לא לקבל את מה שאתם רוצים,‬ ‫לתת לחמשת המצרפים לפרוח, -‬
‫- אלה הם שמונת הסבלות בעולם בני התמותה. -‬
‫- פסטיבל פנסים שמח -‬
‫01 ל־803, האם אתם כבר בזירה?‬
‫803 ל־01, הגענו לאחוזה של ואנג.‬
‫01, קיבלתי.‬
‫מעניין אם זאת סתם עוד מתיחה.‬
‫- משטרה -‬
‫כן, זה קורה הרבה לאחרונה.‬
‫שלום לך, קיבלנו שיחת חירום ממר ואנג.‬
‫הוא בסדר?‬
‫כאן.‬
‫מה זה הריח הזה?‬
‫מאיפה זה הגיע?‬
‫מה זה?‬
‫אדון.‬
‫כאן 803, תשלחו גיבוי ואמבולנס.‬
‫קיבלתי. נשלח מישהו מייד.‬
‫גברת ואנג.‬
‫התינוק הגיע לגיל שבעה שבועות.‬
‫קצב הלב נשמע יציב.‬
‫ברכותיי.‬
‫תאי הסרטן שהתפשטו לעצמות התכווצו,‬
‫אבל מצאנו שלוש עד ארבע נקודות שחורות‬ ‫סביב עמוד השדרה המותני.‬
‫מר ליאנג אמר שיש לו חוסר תחושה ברגליים.‬
‫הגידולים כנראה לוחצים על העצבים.‬
‫זה אומר שלתאי הסרטן‬ ‫יש עמידות לטיפול התרופתי.‬
‫שוב עמידות לטיפול?‬
‫ניסינו כל טיפול ממוקד וכימותרפיה.‬ ‫עכשיו נוכל רק להגדיל את המינונים.‬
‫לקצר את מרווח ההזרקות,‬ ‫ולהזריק פעם בשבועיים.‬
‫ואחר כך? מה אם תהיה עוד עמידות לתרופות?‬
‫אז תהיה גרורה נוספת של תאים סרטניים.‬ ‫אם הוא יתפשט למוח,‬
‫זה יהיה השלב הסופי.‬
‫זה טיפול משלים חדש‬ ‫שקבוצת הרפואה שלנו עומדת להשיק.‬
‫טכנולוגיית שיקום RNA‬ ‫שיכולה לעזור לשקם עצבים גולגוליים לקויים.‬
‫ברגע שנתחיל בניסוי הקליני,‬ ‫היא תכפיל את זמן ההישרדות של המטופלים.‬
‫- למען עתיד טוב יותר -‬
‫מתי יתחיל הניסוי הקליני?‬
‫זה עדיין לא בטוח.‬ ‫ככל הנראה בתחילת השנה הבאה.‬
‫בשנה הבאה.‬
‫בדרך כלל,‬ ‫היינו מציעים למטופלים עם תסמיני גרורות‬
‫לבצע בדיקה גנטית קודם.‬
‫לוודא אם הם מתאימים לטיפול או לא.‬
‫אתה רק בן 38. אתה עדיין צעיר.‬
‫עלינו להמשיך לנסות אם קיימות אפשרויות.‬
‫היי, אימא.‬
‫כן, תתחילי.‬
‫זה בסדר, פשוט תעזרי לי לסדר את זה.‬
‫זה לא סיפור גדול.‬
‫כן, תעדכני אותי איך הלך.‬
‫הדירה הקטנה?‬
‫אמרתי לך לא למכור אותה.‬
‫בוא נעשה בדיקה גנטית בהקדם.‬
‫רק הבדיקה הגנטית תעלה שש ספרות.‬
‫אפילו אם אתאים,‬ ‫הטיפול עלול לעלות עוד מיליונים.‬
‫למכור את הדירה בטח לא יכסה את זה.‬
‫זאת לא אפשרות אמיתית, טוב?‬
‫בוקר טוב לכולם,‬ ‫אלה חדשות הבוקר לתאריך ה־26 בפברואר.‬
‫מר ואנג שי־צונג, מייסד תאגיד ואנג,‬
‫נמצא בביתו הבוקר לאחר שנרצח.‬
‫הדוח הראשוני מראה שזה לא מקרה פשוט.‬
‫ראשו של הקורבן רוסק באמצעות נשק קהה,‬ ‫והוא סבל ממוות נורא.‬
‫לדברי הכתב,‬ ‫לאחר קבלת שיחת חירום מבית ואנג,‬
‫המשטרה שלחה צוות לזירה הבוקר.‬ ‫עוזרת הבית ליוותה אותם,‬
‫והם מצאו את גופתו של ואנג שי־צונג‬ ‫מדממת למוות על הרצפה.‬
‫ואנג שי־צונג ייסד את תאגיד ואנג‬ ‫והיה ידוע בעבודות הצדקה שלו.‬
‫הוא עסק בביוטכנולוגיה וכירורגיה קוסמטית,‬ ‫והרחיב את העסק שלו מאז.‬
‫כעת התאגיד נפרש‬ ‫על פני תחומי החינוך, הביטוח והנדל"ן.‬
‫לאחרונה הוא מתמקד באחריות חברתית תאגידית,‬ ‫מממן בתי יתומים‬
‫ולא מפסיק לעזור לילדים עניים‬ ‫בחינוך ושירותי בריאות.‬
‫בחינה מחדש של ריאיון מלפני שלוש שנים,‬ ‫האחרון שלו לפני מותו,‬
‫משאירה אותנו עם לב כבד.‬
‫כעת כשתאגיד ואנג השיג כל כך הרבה,‬
‫אני מאמין שעלינו לעשות יותר‬ ‫כדי לעזור לחברה,‬
‫ולהושיט יד לנזקקים.‬
‫צ'או.‬ ‫-ליו־סיר,‬
‫אני רוצה לדבר איתך.‬
‫בטח.‬
‫חשבתי שאתה לוקח קצת חופש. מה אתה עושה כאן?‬
‫פאו בהיריון.‬
‫החלטתי שבמקום לחכות שזמני יגיע,‬ ‫כדאי שאפרנס את משפחתי.‬
‫אשמח לחזור לעבודה.‬
‫ברכותיי.‬
‫אבל אתה מסוגל לעבוד במצבך?‬
‫המקרה של ואנג שי־צונג‬ ‫נמצא תחת ביקורת של החברה כולה.‬
‫תן לי את התיק.‬
‫אין עוד מישהו בלשכה שיכול לפתור מקרה כזה.‬
‫גברת ואנג,‬
‫תוכלי לספר לנו על אתמול בלילה?‬
‫את הפרטים לגבי מה שקרה למר ואנג?‬
‫בצורה מקיפה ככל האפשר.‬
‫לא הצלחתי להירדם אתמול,‬
‫אז יצאתי למרפסת באחוזה שלנו‬
‫כדי לראות את סצנת הלילה.‬
‫אחר כך התכוונתי לחזור לחדר שלי,‬
‫אבל שמתי לב שבחדר של שי־צונג…‬
‫היה כישוף מוזר על הדלת.‬
‫ואז הרחתי ריח חזק.‬
‫ואנג טיין־יו חזר שוב.‬
‫הוא ביצע שם טקס כלשהו.‬
‫ואנג טיין־יו!‬ ‫אני אתקשר למשטרה אם לא תפסיק.‬
‫בני תמותה יחשפו את צורותיהם הרוחניות.‬
‫אלי הסתיו והאביב, העניקו לי את הכוח.‬
‫כשהירח מלא והזמן נכון,‬
‫גררו את הנשמות ופתו את הרוחות.‬
‫- קריאת מצוקה -‬
‫תעזוב אותו, ואנג טיין־יו.‬
‫הקרב את צורתך האנושית,‬
‫נשמה אחת בתמורה לאחרת.‬
‫נשמות אבודות בעולם המושחת,‬
‫לך לנוח בגן העדן.‬
‫הוא היה שם,‬
‫והוא פשוט המשיך לרסק ולרסק.‬
‫הראש של שי־צונג נפתח כל כך חזק,‬
‫שהדם שלו השפריץ על כולי.‬
‫אחרי שאלוהים יודע כמה פעמים הוא ריסק אותו,‬
‫הרגשתי מסוחררת מאוד מכל הדם,‬
‫והתעלפתי.‬
‫כשהתעוררתי,‬
‫העוזרת צ'אנג והמשטרה עמדו מולי.‬
‫ואז?‬
‫אני זוכרת שאתמול בלילה‬
‫נבהלתי מרעש כלשהו.‬
‫אז יצאתי מהמיטה כדי לבדוק אם שמעתי טוב.‬
‫שמעתי מישהו צורח‬
‫והלכתי לבדוק את זה.‬
‫ראיתי את האדון הצעיר, טיין־יו.‬
‫אני די בטוחה שזה היה האדון הצעיר.‬
‫לא קשה לזהות אותו,‬ ‫עם כל הקעקועים על הגוף שלו.‬
‫ואז חשבתי, "אולי כדאי שאלך‬ ‫לחדרו של האדון ואבדוק מה שלומו".‬
‫שלום לך, קיבלנו שיחת חירום ממר ואנג.‬
‫הוא בסדר?‬
‫למה כולכם אמרתם‬ ‫שוואנג טיין־יו חזר לבית שוב?‬
‫לפני שבועיים, בערב השנה החדשה,‬
‫ואנג טיין־יו, שנעלם להרבה זמן,‬
‫חזר לפתע לבית.‬
‫ואנג שי־צונג, אתה זה שהרגת את אימא שלי!‬
‫אתה רוצח.‬
‫אתה רוצח!‬
‫אלי הסתיו והאביב ירשיעו אותך.‬
‫כשהירח מלא והזמן נכון,‬ ‫גררו את הנשמות ופתו את הרוחות.‬
‫בני תמותה יחשפו את צורותיהם הרוחניות.‬
‫אלי הסתיו והאביב, העניקו לי את הכוח.‬
‫באותו היום,‬ ‫אותו לחש דם היה מגולף על החזה שלו.‬
‫הוא אמר שככה‬ ‫הוא יכול לראות את רוחה של אימו.‬
‫זה לחש שבו הוא ואימו האמינו.‬
‫הוא קשור לכמה אלים של הבודהיזם.‬
‫הוא מחזיר את נשמתה של טאנג סו־צ'ן‬ ‫בחזרה לכאן כדי לנקום.‬
‫- נקמת רוחות? -‬
‫אז ואנג טיין־יו לא גר באחוזה?‬
‫אחרי שאימו נפטרה,‬
‫הוא היה שבור לב.‬
‫הוא עזב את האחוזה מבלי לומר דבר.‬
‫התובע.‬
‫שלום, התובע.‬ ‫-שלום, התובע.‬
‫התובע הראשי נתן לי את התיק בכוונה.‬
‫נהדר. הוא שלח את האדם הכי טוב למשימה.‬
‫קראתי את צוואתו של ואנג שי־צונג.‬
‫שמתי לב שמלבד לי־יין, יש עוד יורש.‬
‫החלק הזה עדיין דורש הבהרה.‬
‫- ואן יו־פאן (52)‬ ‫מנכ"ל תאגיד ואנג -‬
‫- נשיא המכון לגנטיקה שיו‬ ‫חבר של שי־צונג -‬
‫מר ואן, תודה רבה‬ ‫שבאת לעזור לנו בחקירה איך שירדת מהמטוס.‬
‫כששמעתי שדבר כל כך נורא קרה,‬
‫הייתי חייב לחזור מוקדם.‬
‫בבקשה תעזור לי לוודא‬ ‫שזוהי הצוואה של ואנג שי־צונג.‬
‫לפי הצוואה,‬
‫כל הנכסים תחת שמו של מר ואנג,‬
‫כולל הבעלות על התאגיד שלו,‬ ‫יועברו בירושה לאשתו לי־יין,‬
‫נכון?‬
‫כן.‬
‫אז לי־יין לא הייתה מתכוונת‬ ‫להרוג את שי־צונג.‬
‫ואנג טיין־יו הוא קרוב המשפחה היחיד‬ ‫שיש לוואנג שי־צונג.‬
‫ובכל זאת, ואנג שי־צונג נישל אותו מהירושה,‬ ‫בטענה שהוא נכשל במחויבות שלו כיורש.‬
‫לי־יין הפכה ליורשת הראשונה, ואתה לשני.‬
‫תוכל להסביר לנו את זה?‬
‫אולי זאת אחת הסיבות‬ ‫שוואנג טיין־יו רצה להרוג את שי־צונג.‬
‫אבל לפי הצהרות של אנשים אחרים,‬ ‫ואנג טיין־יו עשה את זה עבור אימו.‬
‫מה בדיוק ואנג שי־צונג עשה לאימא שלו?‬
‫בסופו של דבר, סו־צ'ן נהייתה חולה כאן.‬
‫הרופא אמר שזה דיכאון עמוק.‬
‫היא אמרה לי פעם,‬
‫אחרי שהיא ילדה את האדון הצעיר,‬
‫שהאדון ואנג לא נגע בה יותר מעשור.‬
‫אתם יודעים‬ ‫שהאדון ואנג נסע להרבה נסיעות עסקים.‬
‫בכל פעם שהוא נסע,‬
‫היא הייתה מוצאת שיער נשי‬ ‫על החליפות שלו כשהוא חזר.‬
‫על הבגדים שלו היו כתמי שפתון.‬
‫אתם מבינים‬ ‫איך זה יכול היה להחמיר את הדיכאון שלה.‬
‫בסיכומו של דבר, האדון ניהל רומן.‬
‫וזה מה שהוביל לתקרית היום.‬
‫במשפחה מצערת כזאת,‬
‫שבה היו בעיות בין בני הזוג,‬
‫הילד היה זה שסבל הכי הרבה.‬
‫זו הסיבה שהוא עשה מעשה כזה.‬
‫למה אתה צריך להיראות בדיוק כמו אבא שלך?‬
‫תגיד לי.‬
‫למה?‬
‫ביום לפני שסו־צ'ן נפטרה,‬
‫היא אמרה לי שהיא לא יכולה‬ ‫לעמוד מול הילד שלה, יו־יו, שוב,‬
‫כי היא הרגישה‬ ‫שהוא הופך להיות יותר ויותר דומה לאביו.‬
‫האדון היה אדם חסר לב.‬
‫אחרי שסו־צ'ן נפטרה,‬ ‫הוא הגיע לטקס האזכרה שלה‬
‫כדי שהתקשורת תראה אותו שם.‬ ‫הוא הגיע רק כדי להיראות טוב.‬
‫ד"ר ואן דאג לכל פרטי הלוויה של סו־צ'ן.‬
‫נראה שאת לא מחבבת את הבוס שלך במיוחד.‬
‫למען האמת,‬
‫את צודקת.‬
‫לפני שהתחלתי לעבוד שם,‬ ‫הוא החליף כמה עשרות עוזרות.‬
‫הנקודה היא, הוא כבר היה חולה,‬ ‫ובכל זאת הוא נישא מחדש.‬
‫מה כל העניין הזה?‬
‫איך הוא ואשתו החדשה נפגשו?‬
‫אני חושבת שד"ר ואן היה זה שהכיר ביניהם.‬
‫היא הייתה אחת היתומות‬ ‫בבית היתומים התאגידי.‬
‫מר ואנג, אנחנו רק צריכים שתאשר‬ ‫שההצהרה שלך עקבית.‬
‫אין לך מה לדאוג,‬ ‫המפגש מוקלט בווידאו ואודיו.‬
‫אם לא תמצא טעות בהצהרה, ‬ ‫תוכל לחתום עליה עכשיו.‬
‫- הרוצח הוא שמאלי, אם לשפוט לפי הפציעה. -‬
‫- שמאלי -‬
‫העו"ד של לי־יין עתר לביהמ"ש נגד המעצר.‬ ‫אחרי הכול, טיין־יו הוא החשוד העיקרי.‬
‫אני לא אשחרר אותה עדיין.‬ ‫על כלי הרצח יש את טביעת האצבע של לי־יין.‬
‫חוץ מזה, אם לשפוט לפי הדם על הבגדים שלה,‬
‫והעובדה שהיא שמאלית,‬ ‫היא עדיין לא נוקתה מאשמה.‬
‫אבל לי־יין עמדה לרשת את הנכסים בקרוב,‬ ‫אז לא היה לה מניע להרוג את שי־צונג.‬
‫ואם היא באמת הרוצחת,‬ ‫למה שהיא תישאר בזירת הרצח?‬
‫עוד לא ברור אם יש לה מניע‬ ‫או שהיא שותפה לפשע.‬
‫בכל החדשות דיווחו‬ ‫שטאנג סו־צ'ן מתה בתאונת נפילה.‬
‫תבדקו אם היא באמת מתה ככה.‬
‫כן, אדוני.‬
‫תורך.‬ ‫-שוב אני?‬
‫אתה טירון.‬
‫- משטרת טאיפיי‬ ‫תחנת שינג'י -‬
‫היי, התובע ליאנג.‬
‫לא אמרת לי שחזרת לעבוד.‬
‫מה הבעיה עם זה?‬ ‫את לא בבית הרבה. אנחנו בקושי מתראים.‬
‫אבל למה שליו־סיר ייתן לך את התיק הזה?‬
‫פשוט תעזרי לבדוק את מה שביקשתי.‬
‫ותנוחי קצת.‬
‫נתראה.‬
‫ואנג שי־צונג.‬
‫ביישת אותי כל כך הרבה בחיים האלה.‬
‫אני אגרום לך לשלם על זה.‬
‫לפני כשנה,‬
‫המדענית טאנג סו־צ'ן התאבדה מסיבות דתיות,‬
‫וקפצה ממרפסת ביתה.‬
‫כל התקרית צולמה על ידי עיתונאי.‬
‫לפי ההצהרה שלו,‬ ‫טאנג סו־צ'ן שלחה לו הודעה באותו יום,‬
‫וטענה שהיא תחשוף את ואנג שי־צונג.‬ ‫העיתונאי רצה את הסקופ ומיהר להגיע.‬
‫אבל ברגע שהוא הגיע,‬ ‫היא קפצה מהמרפסת שמעל שביל הגישה,‬
‫ממש מולו.‬
‫התיק נסגר כתקרית התאבדות.‬
‫אבל מה שמוזר‬ ‫הוא שכל התקשורת סיקרה את הסיפור‬
‫כאילו שהיא נפלה מהמרפסת בטעות.‬ ‫-מה טאנג סו־צ'ן זרקה?‬
‫כסף להקרבה?‬ ‫-השוטר בזירה לא מצא כלום. בטח בגלל הרוח.‬
‫מצאתי את הספר הזה בחפציה של טאנג סו־צ'ן.‬
‫ליאנג, תן לו.‬
‫העוזרת צ'אנג אמרה שהם לא היו זוג מתפקד.‬
‫טאנג סו־צ'ן הפכה לאובססיבית‬ ‫ללחשים הקשורים ליין ויאנג,‬
‫והחלה להתדרדר.‬
‫- יין אחד ויאנג אחד זו הדרך הנכונה -‬
‫היא אפילו בחרה בכישוף הריסון האכזרי ביותר.‬
‫ריסון רוחני.‬
‫היא גילפה כישוף דם על גופה,‬ ‫והפכה את עצמה לצל רפאים,‬
‫שתישאר בעולם בני התמותה לנצח,‬
‫ותביא את הקללה האכזרית ביותר‬ ‫על ראשו של ואנג שי־צונג.‬
‫הקרב עצמך והפוך לצל רפאים,‬
‫והמטרה של צל הרפאים תקולל‬
‫ותתמודד עם כל מיני רעלים ואסונות,‬
‫ללא שקט ושלווה בחיים.‬
‫התברר שזמן קצר לאחר שטאנג סו־צ'ן התאבדה,‬ ‫אובחן אצל ואנג שי־צונג סרטן במוח.‬
‫גם תאגיד ואנג סבל ממשבר פיננסי חמור.‬
‫זה סתם צירוף מקרים.‬
‫אני יודעת שקשה להאמין לתיאוריה כזאת.‬
‫אבל יודע מה?‬
‫לפי הספר,‬
‫השיטה שטאנג סו־צ'ן תרגלה‬
‫הייתה גורמת לנשמתה‬ ‫לא להיוולד מחדש שוב לעולם.‬
‫מדוח הנתיחה של טאנג סו־צ'ן‬ ‫עולה שהיא שאפה סמי הזיה.‬
‫גילינו שבחלל הריאה והאף שלה‬ ‫הייתה כמות גדולה של היוסציאמין.‬
‫התרכובת הזאת זהה לקטורת שנמצאה בזירת הפשע.‬
‫זה הגיע ממפעל בשם בלדונה.‬
‫אנחנו חושבים‬
‫שוואנג טיין־יו השתמש בקטורת הבלדונה‬ ‫כדי לעלף את ואנג שי־צונג.‬
‫ואז הוא השתמש בווג'רה והכה אותו למוות.‬
‫ואנג טיין־יו בחר בדרך הספציפית הזו לרצח,‬
‫לא רק בגלל המניע שלו לנקמה.‬
‫עלינו להבין מהי התמונה הגדולה יותר.‬
‫אבל דבר אחד בטוח,‬ ‫מצלמת האבטחה מחוץ לאחוזה של ואנג‬
‫צילמה את ואנג טיין־יו‬ ‫חוזר הביתה ביום הרצח.‬
‫ואם מדברים על מצלמות אבטחה,‬ ‫מה שהכי הפתיע אותי…‬
‫זה שבחדר של לי־יין יש מצלמה נוספת.‬
‫בחדר של לי־יין?‬ ‫-כן.‬
‫כדי לרגל אחריה?‬
‫אימתנו שד"ר ואן התקין אותה.‬
‫ד"ר ואן אמר שלי־יין הסכימה.‬
‫אבל באשר לסיבת ההתקנה, הוא סירב להבהיר.‬
‫לי־יין הייתה בחדר בזמן הרצח?‬
‫לפי ההצהרה שלה,‬ ‫היא הייתה במרפסת וצפתה בסצנת הלילה.‬
‫הסרט מהמצלמה אימת שהיא לא הייתה בחדר.‬
‫במילים אחרות,‬ ‫ללי־יין לא היה אליבי בזמן הרצח.‬
‫בדיוק.‬
‫אבל כשבדקנו את המצלמה בחדר שלה,‬
‫מצאנו צילומים מוזרים. תסתכל על זה קודם.‬
‫והצילומים למוחרת.‬
‫מה היא אומרת?‬
‫מז"פ בדקו עם מומחה לקריאת שפתיים.‬
‫היא אומרת:‬
‫"טאנג סו־צ'ן, אל תחשבי שאני אפחד ממך.‬
‫את לא יכולה לפגוע בי."‬
‫הבא.‬
‫אלה הצילומים של לי־יין שמצאנו‬ ‫שבהם היא אחוזת דיבוק לשלושה ימים לכאורה.‬
‫בנוסף, התובע,‬ ‫זוהי ההערכה הפסיכיאטרית של לי־יין שביקשת.‬
‫נראה שאין שום בעיה.‬
‫גברת ואנג,‬
‫תוכלי לעזור להבהיר את הצילומים שאת רואה?‬
‫לפני שנה, הגעתי לטייוואן ונישאתי לשי־צונג.‬
‫בבקשה.‬
‫מה זה? זה די כבד.‬
‫הינה, לכאן. מכאן, בבקשה.‬
‫האחוזה של שי־צונג עצומה,‬ ‫אבל רק הוא והעוזרת צ'אנג גרו שם.‬
‫ובכל זאת…‬
‫לעיתים קרובות הרגשתי שהיה שם עוד מישהו.‬
‫עד שיום אחד,‬ ‫שמעתי את העוזרת צ'אנג מדברת באקראי‬
‫על תקרית ההתאבדות של טאנג סו־צ'ן.‬
‫טאנג סו־צ'ן,‬
‫אל תחשבי שאני אפחד ממך.‬
‫את לא יכולה לפגוע בי.‬
‫באותו לילה, ראיתי את טאנג סו־צ'ן.‬
‫תמיד הרגשתי שהיא רצתה להשתלט על גופי.‬
‫דוח המז"פ מראה‬
‫שהדם היה מתפזר על הבגדים שלך בצורה הזו‬
‫רק אם היית על ואנג שי־צונג.‬ ‫אפשר לשאול, בליל הרצח,‬
‫הרגשת שגופך היה אחוז דיבוק?‬
‫אמרתי לך,‬ ‫ניסיתי לעצור את ואנג טיין־יו באותו לילה.‬
‫רציתי למנוע ממנו לרצוח.‬
‫אבל הוא המשיך לחבוט בראשו של שי־צונג.‬
‫כל הזירה הייתה מלאת דם.‬
‫התובע,‬
‫כבר מצאתם את ואנג טיין־יו?‬
‫הקטורת מזירת הפשע,‬ ‫היה בה היוסציאמין, נכון?‬
‫בדיוק כמו בלדונה.‬
‫כדי לגדל בלדונה,‬ ‫צריך אדמה גירית מיוחדת ומים.‬
‫יש רק כמה מקומות בטייוואן עם אדמה כזאת.‬
‫תוכל לנסות לאתר אותו ככה.‬
‫את יודעת הרבה על כימיה?‬
‫זה המקום שאימו שמרה לו.‬
‫תביא לי את כל הצילומים מחדרה של לי־יין.‬
‫כן, אדוני.‬
‫בוקר טוב.‬
‫איך מתקדם החיפוש אחר טיין־יו?‬
‫איתרנו כמה הרים עם אדמה גירית.‬
‫אנחנו מוכנים להתחיל.‬
‫צריך לכסות שטח גדול.‬ ‫נצטרך יומיים או שלושה.‬
‫כיבוי אור.‬
‫ואן יו־פאן.‬
‫- ואן יו־פאן -‬
‫- נחשף רומן סודי‬ ‫של ואן יו־פאן וטאנג סו־צ'ן -‬
‫- מחלוקת לגבי שכפול מוח אנושי‬ ‫בגלל פרויקט נוירוני RNA -‬
‫-החוקרים יו־פאן וסו־צ'ן משתפים בחרטות -‬
‫במבט על דוחות כספיים מהעבר של תאגיד ואנג,‬
‫ענף הביטוח חווה הפסדים לפני שישה חודשים,‬
‫וגרם למניית התאגיד כולו לצנוח.‬
‫ההערכה היא כי בשנתיים האחרונות,‬ ‫שווי השוק של תאגיד ואנג ירד ב־47 אחוז.‬
‫סך של 76.7 מיליארד דולר.‬
‫זהו חצי מהסכום של נכסי התאגיד.‬
‫מנכ"ל תאגיד ואנג, ד"ר ואן,‬ ‫-מר ליאנג, הכימותרפיה האחרונה.‬
‫החזיר את טכנולוגיית שיקום ה־RNA‬ ‫השנויה במחלוקת,‬
‫והכריז כי היא תשמש לטיפול בסרטן.‬
‫הוא מקווה שזה יעזור‬ ‫להציל את התאגיד כלכלית.‬
‫אנליסטים העריכו שטיפול רפואי מתקדם כזה‬
‫עשוי להביא עסקים של מיליארדים לתאגיד.‬
‫ברגע שהשוק ייפתח היום,‬
‫מחיר המניה של תאגיד ואנג יפסיק לצנוח.‬ ‫-הדוח שרצית.‬
‫- הסכם ניסוי -‬
‫למה אתה צריך את ההסכם של לי־יין?‬
‫יש כיווני חקירה חדשים?‬
‫כבר עברתי על כל הצילומים מהחדר.‬
‫אמרתם שהיא התנהגה כאחוזת דיבוק לכמה ימים.‬
‫אם ניקח את התקופה הזו כקו הפרדה,‬
‫שמתי לב שהיא באמת השתנתה מאוד.‬
‫זה הצילום מהפעם הראשונה שהיא הגיעה לאחוזה.‬
‫העוזרת צ'אנג אמרה‬ ‫שכשלי־יין הגיעה לאחוזה לראשונה,‬
‫היא הייתה בחורה צעירה מנומסת.‬
‫כאן היא פגשה את ואן יו־פאן לראשונה.‬
‫נראה שהיא לא הכירה אותו.‬
‫היא כנראה ידעה על המצלמה.‬
‫אז כשהיא הגיעה לשם,‬ ‫היא התנהגה בזהירות בחודשיים הראשונים.‬
‫היא החליפה בגדים רק בשירותים.‬
‫זה החלק המוזר.‬
‫זה כמה ימים אחרי שהשתלטו עליה.‬
‫שמתי לב שמאז,‬
‫היא הייתה יוצאת עירומה מהמקלחת.‬
‫היא לא הייתה סוגרת את הדלת.‬
‫אבל זה לא השינוי הכי גדול.‬
‫לי־יין שמאלית עכשיו.‬
‫אבל כשהיא הגיעה לראשונה אל ואנג,‬
‫היא חתמה על הסכם הניסוי‬
‫בידה הימנית.‬
‫לא רק שידה החזקה התחלפה,‬
‫החתימה שלה על הצוואה אחרי זה‬ ‫השתנתה לחלוטין.‬
‫אני זוכרת ששלושת חברי משפחתה‬ ‫של טאנג סו־צ'ן הם שמאליים.‬
‫תסתכלי על זה.‬
‫כולנו יודעים ששליטה במוח‬ ‫מאפשרת שליטה בגוף.‬
‫מאחר שכל החשיבה,‬ ‫התפיסה והתחושה שלנו כבני אדם‬
‫הם תוצאה של אותות החשמל התת־מודעים של המוח‬
‫שמבצעים חישובים עצומים באמצעות נוירונים.‬
‫במהלך השנים, בזמן שמרכז המחקר שלנו‬ ‫הקדיש את עצמו למחקר של RNA,‬
‫גילינו דרכים‬ ‫להשפיע על נוירונים במוח בעזרת RNA,‬
‫ואז להשתמש בו לריפוי של סרטן.‬
‫זה עכבר המעבדה של הניסוי שלנו. איי־003,‬
‫וסריקת הנוירונים הבריאים שלו לפני הניסוי.‬
‫פיתחנו תאי סרטן‬ ‫בחלקים מסוימים של המוח שלו.‬
‫אפשר לראות בבירור‬ ‫את הנוירונים שלו נפגעים קשות.‬
‫ואז ייצרנו RNA עם נוירונים בריאים,‬
‫וטיהרנו אותו לאבקת חלבון‬
‫עד שהוא הפך לגבישי.‬
‫על ידי מתן אבקת ה־RNA לחלקים הפגומים,‬
‫ראינו קצב שיקום‬ ‫של עד 92.35 אחוז בנוירונים.‬
‫בקיצור, אנחנו יכולים לשכפל‬ ‫את הנוירונים הבריאים שלנו,‬
‫ואז להשתיל אותם בעזרת טכנולוגיית RNA‬ ‫בחזרה למוח במקרה הצורך.‬
‫זה מחזיר את המוח למצבו המקורי.‬
‫זו טכנולוגיה מתוחכמת ויקרה.‬
‫לכן אנחנו זקוקים למימון שלכם‬
‫כדי להשיג יחד את אבן הדרך‬ ‫של טיפול בסרטן בהיסטוריה האנושית.‬
‫היי, ד"ר ואן,‬
‫אם בעכבר איי־003‬ ‫היה מושתל RNA של עכבר אחר, מה היה קורה?‬
‫סליחה, אין לנו זמן לשאלות היום.‬
‫תסלח לי.‬
‫מקליט כעת.‬
‫מה שאני עומד לספר לכם‬ ‫הוא חיוני להישרדות התאגיד שלנו.‬
‫אני מקווה שתוכלו לעזור לשמור על זה בסוד.‬
‫לא נוכל לעמוד בעוד תקרית.‬
‫אתה לא צריך לדאוג מזה. החקירה חשאית.‬
‫וכל הפרטים יישארו חסויים.‬
‫ראשית, אני רוצה שד"ר ואן יספר לנו‬
‫מה בדיוק עשית ללי־יין.‬
‫לפני שנה, שי־צונג אובחן כחולה בסרטן המוח.‬
‫כיוון שמצבו החמיר,‬
‫הוא לא היה מסוגל לנהל את התאגיד בכלל.‬
‫בזמנו,‬
‫למרות התנגדותנו החריפה,‬
‫הוא היה נחוש‬ ‫להשיק מוצר בסיכון גבוה מענף הביטוח.‬
‫התוצאה של ההחלטה הגרועה הזו,‬
‫כפי שראיתם בחדשות,‬
‫גרמה לענף הביטוח לפשוט רגל.‬
‫כל כספי התאגיד חטפו מכה רצינית.‬
‫אז אם הדירקטוריון היה מגלה‬ ‫על בעיות הבריאות שלו,‬
‫הם היו משתמשים בזה ומכריחים אותו להתפטר.‬
‫הוא לא יכול היה לקבל את העובדה‬ ‫שהוא צריך למסור את העסק שלו לאנשים זרים.‬
‫הוא רצה שהמשפחה שלו תירש את התאגיד.‬
‫אבל האפשרות היחידה שלו‬ ‫הייתה בחור צעיר בעייתי.‬
‫שי־צונג החליט לבחור אישה ראויה,‬ ‫שתלד לו יורש נוסף.‬
‫אשתו ואני נהיה נציגים של היורש.‬
‫כשילד יגיע לגיל 18,‬ ‫אנחנו נמסור לו את הירושה.‬
‫ואנג שי־צונג חלה בסרטן המוח‬ ‫ויכול היה למות בכל רגע.‬
‫איך הוא היה מספיק?‬
‫השתמשתי בטכנולוגיית שיקום ה־RNA שהזכרתי‬ ‫כדי להאריך את חייו,‬
‫להרוויח לו יותר זמן.‬
‫אתה מתכוון שהחל שלב הניסוי הקליני‬ ‫של ניתוח ה־RNA?‬
‫כן, אבל הוא היה הנבדק היחיד.‬
‫במשפחה של שי־צונג יש גורם גנטי לסרטן,‬
‫אז הוא ביקש שאשנה גנטית‬ ‫את התינוק של לי־יין כדי למנוע סרטן.‬
‫אך ההליך גרם לכמה תופעות לוואי אצל לי־יין.‬
‫היא נהייתה פרנואידית‬ ‫והחלה לחוות התקפים ועוויתות.‬
‫בדיוק כמו בצילומים שראיתם.‬
‫נשמע שרצית בטובתו של ואנג שי־צונג.‬
‫אז אתה יכול להסביר‬ ‫את הצילומים האלה, בבקשה?‬
‫אני יכול רק לומר‬ ‫שהאמת רחוקה מאוד ממה שראיתם.‬
‫ומהי בדיוק האמת?‬
‫אני רוצה שתספר לנו על עברך עם טאנג סו־צ'ן.‬
‫- נחשף רומן סודי‬ ‫של ואן יו־פאן וטאנג סו־צ'ן -‬
‫נראה שאתה קרוב מאוד‬ ‫לשתי הנשים של ואנג שי־צונג.‬
‫אתה גם אימת שטכנולוגיית ה־RNA שלך‬ ‫ניתנת לשימוש על מוח של מישהו אחר.‬
‫זה ברור שהאמת עשויה להיות‬ ‫רחוקה ממה שדמיינתי.‬
‫ממתי רכילויות בצהובונים‬ ‫הפכו להיות ראיות בחקירת רצח?‬
‫כמובן שלא.‬
‫אבל גם ראיינו את לאי צ'נג־קוואנג,‬
‫העיתונאי שהיה עד להתאבדות של טאנג סו־צ'ן.‬
‫הופתענו לגלות שגם אתה היית נוכח, ד"ר ואן.‬
‫סו־צ'ן, אני מצטער.‬
‫זאת אשמתי.‬
‫הכול באשמתי.‬
‫לדברי לאי צ'נג־קוואנג, אתה שיחדת אותו.‬
‫לכן הוא לא הזכיר אותך בהצהרה שלו.‬
‫רוצה להקשיב לתיאוריה שלי?‬
‫מותה של טאנג סו־צ'ן גרם לך לסבל רב.‬
‫הרומן שלכם נחשף וגרם לה להתאבד.‬
‫ואחרי שוואנג שי־צונג חלה בסרטן,‬
‫הכרת לו את לי־יין,‬ ‫בתואנה שהיא תלד לו יורש.‬
‫אבל למעשה, אתה משתמש בטכנולוגיית RNA‬ ‫כדי לשכפל את טאנג סו־צ'ן בתוך לי־יין.‬
‫ואז עבדתם יחד והשתמשתם בוואנג טיין־יו‬ ‫כדי להרוג את ואנג שי־צונג.‬
‫אם אין לך ראיות אמיתיות,‬ ‫תפסיק לבזבז את זמני עם השטויות שלך.‬
‫אין לך מושג כמה הקרבתי בשביל משפחת ואנג.‬
‫אם באתם לשאול את השאלות האלה,‬ ‫אתם יכולים ללכת.‬
‫אני לא מאמינה‬ ‫שהוא ירחיק לכת כל כך בשביל אהבה.‬
‫אם באמת אפשר לשכפל את המוח האנושי,‬
‫לעזאזל, זאת בעיקרון העלאה באוב מודרנית.‬
‫הוא באמת עשה את זה בשביל אהבה?‬
‫חוץ מזה,‬ ‫את באמת מאמינה שזו נשמתה של טאנג סו־צ'ן?‬
‫אלא מה?‬
‫אפילו אם הוא שכפל את נשמתה של טאנג,‬
‫כיצד שכפול ה־RNA הזה‬ ‫יכול להיות אותה נשמה כמו האדם עצמו?‬
‫איך שאני רואה את זה,‬ ‫זאת פשוט אובססיה של החיים למתים.‬
‫האובססיה הזאת די חיונית להרבה אנשים.‬
‫המתים זוכים להיעלם, אבל מה עם אלה שבחיים?‬
‫הם צריכים להתמודד עם הכול לבדם‬ ‫בחיים שלהם אחרי.‬
‫אנחנו מעדיפים להאמין‬ ‫שנשמותיהם באמת קיימות.‬
‫לא משנה איזו צורה יש להן.‬
‫זמן לארוחת בוקר.‬
‫הצוות של ליאנג מצא את ואנג טיין־יו.‬
‫המבצע מחר, אתה צריך לחתום על הצו.‬
‫ואתה זוכר את הסמארטפון השבור‬ ‫שהיה שייך לוואנג שי־צונג?‬
‫כן, אני זוכר. מה איתו?‬
‫מז"פ אמרו שהם שחזרו את הנתונים.‬
‫מעולה. מעניין אם נמצא רמזים חדשים.‬
‫תזכרי להכין עותק נוסף.‬ ‫-כן, אדוני.‬
‫- מעלה… -‬
‫- העלאה הושלמה -‬
‫ואנג טיין־יו!‬
‫צוות אלפא מתקדם אל הבקתה.‬
‫צוות אלפא מדווח, אין סימן למטרה בבקתה.‬ ‫אחפש עם הצוות באזורים אחרים.‬
‫- טיין־יו, בני -‬
‫צוות אלפא מדווח, מצאנו בניין חשוד מאחור.‬
‫אלה היו יריות?‬
‫צוות אלפא, למה אתם יורים?‬
‫צוות אלפא, תענו. אנחנו צריכים דוח מצב.‬ ‫האם המטרה פתחה באש?‬
‫תפסו אותו!‬
‫ליאנג.‬
‫לכו מכאן.‬
‫לכו מכאן!‬
‫אל תזוז!‬
‫ואנג טיין־יו.‬
‫תספר לנו מה עשית מ־23:47 ב־25 בפברואר‬ ‫ועד ל־00:05 ב־26 בפברואר.‬
‫למה חזרת לאחוזת ואנג?‬
‫הקריבו את צורתכם האנושית,‬
‫נשמה אחת בתמורה לאחרת.‬
‫נשמות אבודות בעולם המושחת,‬
‫לכו לנוח בגן העדן.‬
‫ואנג טיין־יו!‬ ‫-הגיע לזקן למות!‬
‫אימא עוד נשמה יום קודם.‬
‫אני רוצה שהוא יישרף בגיהינום!‬
‫שוואנג שי־צונג יישרף בגיהינום!‬
‫יו־יו,‬
‫אם יום אחד לא אהיה כאן,‬
‫אתה תמשיך להשקות את הפרחים שלנו בהר, בסדר?‬
‫לאן את הולכת?‬
‫אל הבודהיזם בא לקחת אותי.‬
‫אימא תחכה לך בארץ הקדושה.‬
‫תמלאי בבקשה את פרטי המנוח.‬
‫תודה.‬
‫סליחה, אנחנו צריכים תמונה לארכיון.‬
‫גברת ואנג.‬
‫גברת ואנג, את בסדר?‬
‫את מרגישה רע?‬
‫גברת ואנג, אל תדאגי.‬
‫זאת תחנת משטרה.‬
‫ואנג טיין־יו לא יעז לנסות משהו.‬
‫ואנג טיין־יו.‬
‫זה הכול?‬
‫רק החלק שבו הם התחילו לריב הוקלט,‬
‫ואז הטלפון נשבר.‬
‫קראנו לכם לכאן היום‬
‫בתקווה לחקור את ההצהרות שלכם.‬
‫ככה נוכל לברר מה באמת קרה בזירת הרצח.‬
‫מר ואנג טיין־יו, אתה מכיר את האישה הזאת?‬
‫מר ואנג טיין־יו.‬
‫אתה מכיר את האישה הזאת?‬
‫ביום השנה למות אימי,‬ ‫הלכתי הביתה לחלוק כבוד.‬
‫יו־יו.‬
‫- טיין־יו, בני -‬
‫אימך השאירה לך את זה.‬
‫כשהלכתי, היא נתנה לי‬ ‫את מכתב הפרידה של אימי.‬
‫מכתב פרידה.‬
‫גברת ואנג,‬ ‫לא הזכרת את יום השנה ומכתב הפרידה.‬
‫תוכלי להסביר את זה?‬
‫גבגרת ואנג, את בסדר?‬
‫עו"ד, מה הבעיה שלה?‬
‫גברת ואנג, את בסדר?‬
‫גברת ואנג.‬
‫אנו זקוקים לצד שלך בסיפור.‬
‫יו־יו.‬
‫מה שלום החממה שלנו בהרים?‬
‫ידעת?‬
‫המכתב הזה הוסתר על ידי ואנג שי־צונג.‬
‫חיכיתי לך שנה.‬
‫לבסוף, חזרת הביתה שוב,‬
‫אז קיבלתי הזדמנות לתת לך אותו באופן אישי.‬
‫יו־יו…‬
‫אימא רוצה להודות לך.‬
‫תודה שהרגת את הזקן הזה.‬
‫אני כאן כדי לספר לך…‬
‫שראיתי את נשמתו של השטן הזה‬ ‫נשרפת וסובלת בגיהינום.‬
‫יו־יו.‬
‫אימא.‬ ‫-יו־יו.‬
‫יו־יו,‬
‫עשית עבודה נהדרת.‬
‫יו־יו, היית מעולה, אני ממש מעריכה את זה.‬
‫אימא!‬
‫גברת ואנג!‬
‫תקראו לאמבולנס.‬
‫יו־יו,‬
‫כשתקרא את המכתב הזה,‬
‫אני כבר אהיה רוח רפאים נודדת,‬
‫שמתעכבת בעולם בני התמותה.‬
‫הנישואים ביני לבין השטן‬
‫היו ההתחלה של חוסר המזל שלנו.‬
‫היום, אני מקריבה את עצמי עבור הטקס,‬
‫כדי להוכיח את מסירותי.‬
‫אני אהפוך לצל רפאים,‬ ‫ואביא קללה על ראשו של השטן.‬
‫אתה תהיה הכוהן.‬
‫שנה אחת בדיוק לאחר מכן,‬
‫כשהירח מלא והזמן נכון,‬ ‫גרור את הנשמות ופתה את הרוחות.‬
‫אלי הסתיו והאביב יעניקו לך את הכוח.‬
‫בני תמותה יחשפו את צורותיהם הרוחניות.‬
‫בשם האלים והצדק, הרוג את הנהנתן.‬
‫נשמה אחת בתמורה לאחרת.‬
‫ואנג שי־צונג יהיה נידון לגיהינום,‬
‫ואימא שלך תוכל לעלות לגן עדן‬ ‫ולהיוולד מחדש.‬
‫- ‬‫שמיים, הנחו את בני -‬
‫מי ייתן והשמיים ינחו את בני‬
‫להגשים את משאלתי האחרונה,‬
‫כדי שנשמותינו יוכלו להיפגש שוב‬ ‫בארץ הקדושה.‬
‫- כתב אישום -‬
‫מאסר עולם?‬
‫האמת שאני לא בטוח.‬
‫אבל הוא הודה בפשע.‬
‫כל הראיות תואמות את הווידוי.‬
‫ואנג טיין־יו עדיין צעיר.‬
‫כשהוא יקבל חנינה,‬
‫הוא יוכל לצאת בעוד 20 שנה.‬
‫הוא אפילו לא יהיה בן 40.‬
‫חייו יהיו לפניו.‬
‫בית המשפט יכול לשפוט את כל השאר.‬
‫אני לא יכול לומר למה,‬
‫אבל טיין־יו מזכיר לי‬ ‫את היום שבו קיבלתי את ציון בחינת השופטים.‬
‫אני תמיד זוכר את ההרגשה ההיא.‬
‫זה יותר הפסד משמחה.‬
‫אני תמיד זוכר‬
‫שקיבלתי את הציון,‬
‫הלכתי לבדי‬ ‫למסעדת הבשרים האהובה עליי מתחת למכינה,‬
‫ואמרתי לעובדת שאני אהיה תובע.‬
‫קיבלתי צלחת בשרים גדולה באותו יום בחינם.‬
‫בזמנו, קיוויתי שיהיה שם מישהו שיגיד לי,‬
‫"היית מעולה".‬
‫יודעת מה?‬
‫אם הייתי לוקח עוד חופש,‬
‫הייתי מרגיש שזאת השעיה.‬
‫הייתי מקבל רק חצי מהשכר.‬
‫אבל אם אמשיך לעבוד,‬
‫השכר הרגיל שלי בתוספת הקצבה…‬
‫בכל חודש…‬
‫מסתכמים ב־120,000.‬
‫אני לא ואנג שי־צונג.‬
‫אני לא יכול לתת לך הרבה.‬
‫רק הכי הרבה שאוכל להשיג בכל חודש.‬
‫אל תגיד את זה.‬
‫קדימה.‬
‫בא לי לאכול בשר עכשיו.‬
‫מה קרה?‬
‫אתה מותש לאחרונה.‬
‫תנוח קצת לכמה ימים.‬
‫זה בסדר.‬
‫יהיה הרבה זמן לנוח אחר כך.‬
‫תפסיק לדבר. תישן קצת.‬
‫צ'או?‬
‫צ'או!‬
‫אני אשאיר אותך לבד, גברת ואנג.‬
‫סוף סוף לא יהיו עוד ארוחות במעצר.‬
‫עברת הרבה לאחרונה.‬
‫אפילו התעלפת בחדר החקירות.‬
‫צ'או.‬
‫אתה ער?‬
‫מה את עושה כאן?‬
‫היה לך התקף במכונית.‬
‫איך זה קרה?‬
‫תאי הסרטן התפשטו למוח.‬
‫יש כמה גידולים.‬
‫חלק מהם לוחצים‬ ‫על קליפת המוח שלך וגרמו להתקף.‬
‫חלק מהם לוחצים על הוורידים.‬
‫הרופא ביצע ניתוח חירום במוח.‬
‫היית בתרדמת יומיים.‬
‫הידיים שלי…‬
‫הרגליים שלי… אני לא יכול להזיז אותן.‬
‫אל תדאג לגבי זה.‬
‫נבצע את ניתוח שיקום ה־RNA מחר.‬
‫ד"ר קו אישר אותך לניסוי הקליני.‬
‫וזה בחינם.‬
‫אחרי הניתוח, מצבך ישתפר במהרה.‬
‫אל תדאג.‬
‫זה מוכן עכשיו?‬
‫כן.‬
‫גברתי, חכי, גברתי.‬
‫אחרי שעוכבת הרבה ימים, את מרגישה עוול?‬
‫איך תשקמי את תאגיד ואנג אחרי ההחלמה שלך?‬
‫את מתוסכלת ממערכת המשפט?‬ ‫-ואנג טיין־יו הוא בטוח הרוצח?‬
‫החשוד בן ה־18, ואנג טיין־יו,‬
‫הואשם ברצח לפני כמה ימים.‬
‫לדברי התביעה,‬ ‫ואנג טיין־יו איבד את אימו לפני שנה,‬
‫ונטר טינה כלפי אביו שהזניח אותם.‬
‫כבר שנתיים שהיה כאוס במשפחה.‬
‫בסופו של דבר זה הוביל לרצח.‬
‫אדוני, תן לי לעזור, בסדר?‬ ‫-לא, תתרחקי.‬
‫גברתי, הוא מנסה ללכת לשירותים.‬ ‫-אני אלך איתו.‬
‫לא צריך, אני יכול בעצמי.‬
‫צ'או.‬
‫תן למיה לעזור לך, בסדר?‬
‫אני אהיה בחוץ.‬
‫אני יכול להתקלח לבד.‬
‫איך תעשה את זה?‬
‫תן לי לעזור.‬
‫אולי זה זיהום חיידקי.‬
‫הוא בדיוק עבר ניתוח RNA.‬ ‫מערכת החיסון שלו עדיין חלשה.‬
‫אם האוכל לא נקי מספיק,‬ ‫יש לו יותר סיכוי להידבק מלאחרים.‬
‫אני ארשום לך אנטיביוטיקה.‬ ‫-דוקטור,‬
‫אחרי הניתוח לשיקום ה־RNA,‬
‫הגפיים ומערכת ההפרשה שלי‬ ‫יוכלו להמשיך לתפקד?‬
‫תאי הסרטן בעמוד השדרה שלך הם הגורם לכך.‬
‫זה לא משהו שניתוח RNA יכול לתקן.‬
‫אביא לך אנטיביוטיקה קודם.‬
‫אתה צריך לנוח עכשיו.‬
‫הצילו, מישהו מנסה להרוג אותי, הצילו.‬
‫הכול שם.‬ ‫-והקבצים?‬
‫הכול במחשב.‬
‫תאכלי ארוחת בוקר, אני אטפל בזה.‬ ‫-בסדר.‬
‫אתה לא בריא מספיק כדי ללכת לבית המשפט.‬
‫אני אלך לכל דיון בתיק הזה.‬
‫תני לי להתכונן.‬
‫הרצח של ואנג שי־צונג.‬
‫- הרצח של ואנג שי־צונג -‬
‫- הקלטות אודיו מהסמארטפון -‬
‫- תיקיית ענן -‬
‫שלום, ליאנג, מה קורה?‬ ‫-פאו.‬
‫ד"ר ואן ניסה להרוג את לי־יין.‬ ‫-רגע, מה?‬
‫ד"ר ואן ניסה להרוג את לי־יין.‬
‫אבל ד"ר ואן נמלט. תראי אם את יכולה להגיע.‬
‫אני בבית החולים.‬
‫אחזור אליך אחר כך.‬
‫מה קרה?‬
‫התאגיד מתפרק.‬
‫למה אתה לא מעביר את תפקיד המנכ"ל?‬
‫הוא שלי, לא שלך.‬
‫מה עשית?‬
‫למה הוצאת את החלק האחרון בעריכה?‬
‫השתמשתי בטכנולוגיית שיקום ה־RNA שהזכרתי‬
‫כדי להאריך את חייו.‬
‫אתה מתכוון שהחל שלב הניסוי הקליני‬ ‫של ניתוח ה־RNA?‬
‫כן, אבל הוא היה הנבדק היחיד.‬
‫טינג־טינג, בוקר טוב.‬
‫בוקר טוב.‬
‫נכון. תחזירי לי את זה בהקדם האפשרי.‬ ‫עוד לא הכנתי עותק נוסף.‬
‫ואנג טיין־יו.‬
‫מה אתה רוצה?‬
‫התאגיד מתפרק.‬
‫למה אתה לא מעביר את תפקיד המנכ"ל?‬
‫הוא שלי.‬
‫לא שלך.‬
‫אם היית במצבי, היית מקבל את אותה החלטה.‬
‫התאגיד מתפרק.‬
‫לא אכפת לי מה את וד"ר ואן מתכננים.‬
‫יש לכם משהו שאני רוצה.‬
‫תאי הסרטן של צ'או התפשטו למוח.‬
‫הרופא בבית החולים שלך‬ ‫אמר שנשארו לו רק חודשיים־שלושה.‬
‫אני רוצה שתבצע עליו את ניתוח ה־RNA.‬
‫בסדר.‬
‫טכנולוגיית ה־RNA יכולה להציל אותך.‬
‫אז מה? זה אומר שמותר לך לחבל בראיות?‬
‫לוואנג טיין־יו כבר היה מניע לרצוח.‬
‫הוא גם הודה בפשע, נכון?‬
‫יש לך מושג מה את עושה?‬
‫את מגנה על רוצחת.‬
‫גם אם לא הייתי עושה את זה,‬
‫העשירים האלה‬ ‫ימצאו דרך לזכות את לי־יין.‬
‫אין לך עקרונות בתור שוטרת?‬
‫בשבילך ובשביל הילד,‬ ‫אני יכולה לחיות בלי עקרונות.‬
‫אני רק רוצה שתחיה.‬
‫מה הטעם לעשות את זה?‬
‫אני פשוט נגרר עם החיים,‬ ‫מרוויח זמן חסר תועלת.‬
‫גם אם אחלים מהשיתוק, הסרטן עדיין יחזור.‬
‫אני אחזור לכיסא הגלגלים‬ ‫ואלבש חיתולים תוך זמן קצר.‬
‫כל אוכל לא נקי יכול להרוג אותי בין רגע.‬
‫אני מעדיף למות ולסיים עם זה‬ ‫מאשר להמשיך בצורה כזאת עם גוף שבור.‬
‫את באמת לא צריכה לעשות את זה.‬ ‫אני לא חי חיים מאושרים בכלל.‬
‫- משטרת טאיפיי‬ ‫תחנת שינג'י -‬
‫אמש, ד"ר ואן הגיע אליי הביתה.‬
‫הוא אמר שייתן לי עוד זריקה שגרתית לתינוק.‬
‫אבל במהלך הזריקה, התחלתי לאבד הכרה.‬
‫הוצאתי את המחט במהירות.‬
‫ואז הוא אילץ אותי למסור לו את המנכ"לות.‬
‫הוא אפילו נתן לי חוזה,‬ ‫והכריח אותי להעביר אליו את הבעלות.‬
‫אחרת הוא היה הורג אותי.‬
‫סירבתי, והתחלנו לריב.‬ ‫-ממש אכפת לו מהתיק הזה.‬
‫לבוא עד לכאן.‬
‫לחשוב שסמכתי עליו עד עכשיו,‬
‫והוא התייחס אליי ככה.‬
‫תבינו.‬
‫תאגיד ואנג שייך לי.‬ ‫הוא לא שייך לוואן יו־פאן.‬
‫מה אתה רוצה?‬
‫התאגיד מתפרק.‬ ‫למה אתה לא מעביר את תפקיד המנכ"ל?‬
‫הוא שלי, לא שלך.‬
‫גברת ואנג, תאשרי את ההצהרה שלך, בבקשה.‬
‫אם אין טעויות, תחתמי כאן.‬
‫אני רוצה להסתכל שוב‬ ‫על הצוואה של ואנג שי־צונג,‬
‫ועל הספרים של טאנג סו־צ'ן.‬
‫בואי נדבר.‬
‫אם היית במצבי, היית מקבל את אותה החלטה.‬
‫הוא שלי, לא שלך.‬
‫תגיד את מה שבאת להגיד ומהר.‬
‫יש לי ישיבת דירקטוריון חשובה אחר כך.‬
‫אני רוצה לשתף אותך בתיאוריה שלי.‬
‫אחרי שוואנג שי־צונג חלה,‬ ‫היכולות שלו פחתו ופחתו.‬
‫במהלך השנה, הוא המשיך לעשות‬ ‫טעויות חמורות בהחלטות חשובות.‬
‫ההערכה היא כי בשנתיים האחרונות,‬ ‫שווי השוק של תאגיד ואנג ירד ב־47 אחוז.‬
‫סך של 76.7 מיליארד דולר.‬
‫את, בתור היורשת, התחלת להרגיש די מודאגת.‬
‫זו הסיבה שחשבת‬ ‫שוואנג שי־צונג צריך למות במהרה.‬
‫ביום השנה למותה של טאנג סו־צ'ן,‬
‫נקרתה בפנייך הזדמנות.‬
‫ידעת שואנג טיין־יו שנא את אביו,‬
‫ולכן היה לו את המניע הכי חזק,‬
‫יחד עם השיטה המושלמת להרוג אותו.‬
‫יו־יו.‬
‫ואת רק היית צריכה להפעיל את המתג.‬
‫ואנג שי־צונג, אתה זה שהרגת את אימא שלי!‬
‫הקרב את צורתך האנושית,‬ ‫נשמה אחת בתמורה לאחרת.‬
‫נשמות אבודות בעולם המושחת,‬ ‫לך לנוח בגן העדן.‬
‫ואנג טיין־יו!‬
‫מה את רוצה?‬
‫איך אתה יכול להיות כל כך טיפש בגיל מבוגר?‬
‫התאגיד מתפרק.‬ ‫למה אתה לא מעביר את תפקיד המנכ"ל?‬
‫הוא שלי.‬
‫לא שלך.‬
‫אם היית במצבי, היית מקבל את אותה החלטה.‬
‫אם היית במצבי,‬
‫היית מקבל את אותה החלטה.‬
‫לי־יין כתבה "ואנג שי־צונג"‬ ‫על מסמכים אחרים?‬
‫במשרפה, היא מילאה טופס עבור ואנג שי־צונג.‬
‫לא רק שידעת להשתמש בוואנג טיין־יו‬ ‫כדי להרוג את ואנג שי־צונג,‬
‫את שיחקת אותה טיפשה לידנו.‬
‫זה לא מרגיש שאת סתם ילדה בת 20.‬
‫בכרכים של טאנג סו־צ'ן , מוזכר ש…‬
‫שמי שיתנגד לעקרונות היין והיאנג בטבע,‬
‫ייענש על ידי אלי הבודהיזם.‬
‫אולי היא ניסתה לומר לנו את האמת.‬
‫זה בעצם אתה בגופה של לי־יין, נכון?‬
‫ואנג שי־צונג.‬
‫אפילו כשבמוח שלי לא היו גידולים,‬ ‫ההיגיון שלי מעולם לא היה טוב כמו שלך.‬
‫למה העברת את עצמך לאישה?‬
‫בואו נלך.‬
‫זה לא קל כשלגוף שלך יש סרטן, נכון, התובע?‬
‫בכל יום אתה מתעורר,‬ ‫ומרגיש כאילו שכבר מַתָּ פעם אחת.‬
‫כי אתה לא יודע מתי המוות באמת ידפוק דלתך.‬
‫עד כדי כך הסרטן יכול לענות אותך.‬
‫תזכור את טיפול ה־RNA שלך בשבוע הבא.‬
‫אל תגרום לכך שאשתך תתאמץ לשווא.‬
‫אתה מבין, עכשיו אנחנו באותה סירה.‬
‫בואי נצלם תמונה משפחתית מחר.‬
‫אתה כבר לא כועס?‬
‫עשית את כל זה בגללי.‬
‫הבודהיזם לא מלמד לעיתים קרובות לשחרר?‬
‫אני חושב שאני צריך לנסות ללמוד לשחרר.‬
‫כי יום אחד,‬ ‫אני עלול לעזוב אותך ממש בפתאומיות.‬
‫כדאי שתמצאי מישהו…‬
‫בעל מזג נוח יותר…‬
‫שיהיה יותר נחמד אלייך.‬
‫אל תצאי עם אף אחד מהאנשים שביחידה.‬
‫בייחוד לא עם ליאנג.‬
‫אני רק צריכה אותך.‬
‫למעשה, בכל יום כשאני הולך לישון,‬
‫אני חושש שלא אתעורר שוב לעולם.‬
‫שלא אוכל לראות אותך שוב.‬
‫שלא אוכל לראות את שניכם שוב.‬
‫אני הולכת לעבודה.‬
‫תתקשר אם תצטרך משהו.‬
‫מה אתה רוצה?‬ ‫-אל תדאג.‬
‫אני לא אפגע בך.‬
‫אל תדאג.‬
‫באתי לבקש את עזרתך.‬
‫אני זקוק לעזרתך.‬
‫חבר.‬
‫אני צריך לדבר איתו.‬
‫תחזרי לחדר שלך.‬ ‫-בסדר.‬
‫תודה.‬
‫אני אספר לך הכול.‬
‫לפני 20 שנה, כשמרכז המחקר הוקם לראשונה,‬
‫שי־צונג ואני היינו קרובים מאוד.‬
‫סו־צ'ן הייתה אחת החוקרות במרכז.‬
‫אם הייתי הופך לאישה, עדיין היית אוהב אותי?‬
‫לא משנה למה תהפוך,‬
‫תמיד אוהב אותך.‬
‫מאז ילדותו, שי־צונג תמיד הרגיש‬ ‫שהייתה לו נשמה של אישה.‬
‫אבל בגלל ההצלחה המוקדמת שלו,‬ ‫הוא הפך לדמות ציבורית בגיל צעיר,‬
‫וכל מה שהוא יכול היה לעשות‬ ‫זה לדכא את הצד הזה שבו.‬
‫בואו נאחל לזוג המאושר את מיטב איחולינו.‬ ‫חתונה שמחה.‬
‫תחת הלחץ כיזם ידוע,‬
‫הוא נישא לטאנג סו־צ'ן,‬
‫והם התנהגו כאנשים רגילים.‬
‫הם התנהגו כמו זוג מאושר מול המצלמות.‬
‫אבל כשהם היו לבד,‬ ‫שי־צונג תמיד הפנה לה כתף קרה.‬
‫ואני,‬
‫כנראה מתוך תחושת אשמה,‬
‫כשראיתי את הדיכאון של סו־צ'ן מחמיר,‬
‫ניסיתי להתייחס אליה יפה במיוחד.‬
‫בסופו של דבר,‬ ‫היא נהייתה תלויה בי יותר ויותר,‬
‫ופיתחה רגשות אחרים כלפיי.‬
‫תוצאות בדיקת ייצוב ה־RNA‬ ‫שאתה וסו־צ'ן עובדים עליה, איך הלך?‬
‫זה נראה מבטיח. מה אתה רוצה?‬
‫האימפריה של שי־צונג המשיכה להתרחב,‬ ‫אך הייתה לו שאיפה גדולה יותר.‬
‫יום אחד הוא הציע רעיון.‬
‫כזה שיכול היה להפוך אותו לאישה‬ ‫ולאפשר לו לנהל את התאגיד לנצח.‬
‫פרויקט העברת הנשמה.‬
‫זה דוחה!‬
‫אתה שיקרת לי.‬
‫אתה השתמשת בי.‬
‫אני אקלל אותך בדרך האכזרית ביותר.‬
‫סו־צ'ן, שהייתה בודדה יותר מעשור,‬
‫ניסתה להשיג הוכחה לכך ששי־צונג בגד בה.‬
‫אבל היא מצאה משהו שזעזע אותה עוד יותר.‬
‫מה לעשות?‬
‫העיתונאי,‬
‫אתה בטוח שטיפלת בזה?‬
‫כן.‬
‫שי־צונג!‬
‫לאחר מותה של סו־צ'ן,‬ ‫פתאום אובחנו אצל שי־צונג גידולים במוח.‬
‫היינו צריכים להתחיל בתוכנית מוקדם מהצפוי.‬
‫- פיצוי עבור הניסוי: 100,000 דולר -‬
‫שי־צונג בדק מועמדים בבתי היתומים שלנו,‬ ‫ובחר בלי־יין להפוך לאשתו.‬
‫אז הוא שכנע אותה לעבור בדיקת RNA,‬ ‫בטענה שהיא מיועדת למניעת סרטן גנטי.‬
‫בינתיים, השתמשתי בטכנולוגיית שיקום ה־RNA‬ ‫כדי להאט את החמרת מצבו של שי־צונג.‬
‫פתח דלת.‬
‫מקום האחסון של שי־צונג,‬ ‫שהיה מיועד לאומנות,‬
‫הפך למעבדה שלנו לביצוע ניתוחים פרטיים,‬ ‫בזכות התנאים האידאליים שהיו בו.‬
‫התוכנית שלנו‬ ‫הייתה להשתמש בסוף בטכנולוגיית RNA.‬
‫סרקתי את הנוירונים במוח של שי־צונג,‬ ‫ואז ייצרתי אבקות RNA.‬
‫בסוף, השתלתי אותן במוח של לי־יין.‬
‫למענו של שי־צונג, המשכתי לשכנע את עצמי.‬
‫הבחורה הזו חבה לנו את חייה.‬
‫כשהיא חתמה על ההסכם,‬ ‫היא כבר ויתרה על נשמתה.‬
‫במהלך הימים הבאים,‬
‫התפיסה והזיכרונות של שי־צונג‬ ‫שוכפלו בהדרגה לתוך לי־יין.‬
‫- אחוז העברה -‬
‫טאנג סו־צ'ן,‬
‫אל תחשבי שאני אפחד ממך.‬
‫- היום השני -‬
‫את לא יכולה לפגוע בי.‬
‫- אחוז העברה -‬
‫ואז, באמצעות הפריה מלאכותית,‬
‫העברנו את הזרע של שי־צונג‬
‫ישירות לתוך הרחם של לי־יין.‬
‫לא רק ששי־צונג הועבר לתוך לי־יין,‬
‫בעתיד, הוא יועבר לתוך התינוק שהיא תלד.‬
‫- עיזבון: ואנג שי־צונג -‬
‫בצורה הזו הוא יוכל‬ ‫לנהל את תאגיד ואנג בעצמו לנצח.‬
‫- יורשת ראשונה: לי־יין -‬
‫האני המקורי והמשוכפל שלו חפפו לזמן מה.‬
‫הכול הלך טוב תחת פיקוחו של שי־צונג,‬
‫אבל המוח שלו התחיל להתבלבל יותר ויותר.‬
‫הוא היה מתקשר אליי‬ ‫לעיתים קרובות משום מקום,‬
‫וחושב שכל העולם רודף אותו.‬
‫שי־צונג,‬
‫קודם תירגע.‬
‫היא עושה את זה לטובת התאגיד.‬
‫לא אכפת לי. תחזור לכאן בטיסה הראשונה מחר.‬
‫אני צריך לשכתב את הצוואה מייד.‬
‫אני צריך שמישהו יחליף אותה.‬
‫אבל באופן לא צפוי,‬
‫היא יצאה מגדרה כדי להרוג את שי־צונג.‬
‫זה הכול.‬
‫זמן קצר אחרי שקמתי, התעלפתי פתאום.‬
‫היא כמעט הרסה את כל התוכנית.‬
‫למה לא סיפרת לי משהו כל כך רציני?‬
‫זה היה משנה?‬
‫בכל אופן, עכשיו הדברים מתקדמים כמו שרציתי.‬
‫עכשיו הדבר החשוב היחיד‬ ‫הוא אם הניתוח יושלם.‬
‫אני יודע שללי־יין הייתה המטופוביה.‬
‫אבל למה שההמטופוביה שלה תשפיע עליי?‬
‫אמרתי לך מהתחלה.‬ ‫הניתוח לא יכול להצליח במאה אחוז.‬
‫חלק מהתת-מודע המקורי עוד שם.‬
‫יש דרך לתקן את זה עכשיו?‬
‫למה שינית את המכתב של סו־צ'ן?‬ ‫כדי לגרום לוואנג טיין־יו לרצוח?‬
‫יו־פאן,‬
‫כבר דיברנו על זה הרבה פעמים.‬
‫זה רק עניין של זמן עד ששי־צונג ייעלם.‬
‫ואנג שי־צונג כבר לא נמצא בעולם הזה.‬
‫רק לי־יין נמצאת.‬
‫אתה מבין?‬
‫יו־פאן, מה אתה מזריק?‬
‫אתה רוצה את לי־יין מחוץ למוח שלך, נכון?‬
‫זו תרופה לשיקום…‬
‫עם מעט חומר הרדמה.‬
‫אתה לא תפגע בי, נכון?‬
‫פשוט תנוח קצת. הניתוח יסתיים בקרוב.‬
‫המבט על פניך אומר שאתה לחוץ.‬
‫אתה חושב שאני לא רואה את זה?‬
‫עלינו לקחת אחריות על טעויות העבר שלנו.‬
‫אני לא אמות איתך.‬
‫ואן יו־פאן.‬
‫ואן יו־פאן, יצאת מדעתך? אני שי־צונג.‬
‫שי־צונג שלי כבר איננו.‬
‫היינו ביחד 20 שנה.‬
‫אני לא יודע אם הניתוח נכשל,‬
‫וגרם לכך שלא אכיר את שי־צונג יותר.‬
‫או שאולי…‬
‫פשוט אף פעם לא הכרתי באמת‬ ‫את השותף שהיה לצידי.‬
‫עשית כל כך הרבה בשבילו, זה שווה את זה?‬
‫שאלתי את אשתך את אותו הדבר.‬
‫את יודעת, גם אם הוא יעבור את הניתוח,‬ ‫הוא רק ידחה את הבלתי נמנע.‬
‫עשית כל כך הרבה בשבילו,‬
‫זה שווה את זה?‬
‫אם צ'או היה במקומי,‬ ‫הוא היה עושה את אותו הדבר בשבילי.‬
‫כעת עלינו למצוא דרך להרשיע את לי־יין.‬
‫אני יכול לסמוך רק עליך שתתקרב אליה,‬
‫ותגרום לה להתוודות.‬
‫בשילוב של זה עם הראיות שיש לי,‬
‫אוכל להוכיח שהיא ואנג שי־צונג.‬
‫תרשיע אותי ביחד איתה.‬
‫שים סוף לכל זה.‬
‫לא.‬
‫זה יפיל גם את פאו.‬
‫זה עדיין אפשרי להחזיר את לי־יין?‬
‫אי אפשר לשחזר את לי־יין.‬
‫שי־צונג לא רצה קצוות פתוחים.‬
‫הוא מחק את כל קובץ סריקת המוח של לי־יין.‬
‫יש לי רעיון.‬
‫אוכל לגרום לה להתוודות.‬
‫שלום.‬
‫אני התובע ליאנג וון־צ'או.‬
‫כן, הגברת אמרה שתבוא.‬
‫הינה, מכאן, בבקשה.‬
‫הינה, מכאן.‬
‫מכאן.‬
‫גברתי, האורח הגיע.‬
‫היכנס.‬
‫העוזרת צ'אנג התפטרה?‬
‫היא ממש שנאה אותי פעם.‬
‫עכשיו כשאני אחראית,‬ ‫אנחנו לא צריכות להיפגש שוב.‬
‫היא באמת שנאה אותך מאוד, ואנג שי־צונג.‬
‫התובע ליאנג, קבעת פגישה דחופה היום.‬
‫אני לא חושבת שמדובר בעוזרת החדשה שלי.‬
‫את לא חושבת‬ ‫שלקללה של טאנג סו־צ'ן הייתה השפעה?‬
‫לא רק שמצבך הבריאותי החמיר,‬
‫גם התאגיד שלך התפרק.‬
‫כל המשפחה והאהובים שלך אינם.‬
‫אז מה?‬
‫זה ההבדל ביני לבינך.‬
‫בחור צעיר, זכור את זה.‬
‫חיבה היא המכשול הגדול ביותר בדרך להצלחה.‬
‫ככל שתביע יותר חיבה, כך תצליח פחות.‬
‫פשוט תסתכל באיזו צורה החיבה משחקת בכולכם.‬
‫אשתך פאו העזה להעיד עדות שקר בתור שוטרת.‬
‫ואנג טיין־יו,‬ ‫מפסידן שכל הזמן ניסה לעזור לאימו המשוגעת.‬
‫החיבה חוטפת את כולכם,‬ ‫ולמי מכם היה סיום טוב?‬
‫מה עם ואן יו־פאן?‬
‫אי פעם אהבת אותו?‬
‫הוא יוצא הדופן, נכון?‬
‫כן.‬
‫אבל מבחינתי אלה כמו חדשות ישנות‬ ‫מחיים קודמים.‬
‫הוא היחיד שאהבתי בחיי הקודמים,‬
‫והוא גם הטעות הגדולה ביותר בחיי.‬
‫מבזק חדשות.‬
‫עדכונים מזעזעים מתאגיד ואנג.‬
‫לפני זמן קצר, המנכ"לית, לי־יין,‬ ‫שהחלה בתפקיד לפני 21 ימים,‬
‫הודיעה לציבור באמצעות עו"ד שמניותיה‬
‫ינוהלו על ידי הדירקטוריון.‬ ‫-מעכשיו,‬
‫היא כבר לא תיקח חלק בניהול התאגיד.‬
‫אחרי שהמנכ"ל הקודם, ואן יו־פאן,‬ ‫פוטר מתפקידו ונלקחו ממנו זכויות הירושה,‬
‫זהו שינוי דרסטי נוסף‬ ‫בכוח האדם בתאגיד ואנג.‬
‫אני רוצה שנהיה ביחד לנצח.‬
‫גברתי, את בבית.‬
‫איפה בעלי?‬
‫הוא אמר שיחזור יותר מאוחר.‬
‫הוא יצא לבד?‬
‫לא, הוא יצא עם חבר.‬
‫שלום, ליאנג שין־יו.‬
‫אני אביך שלא יספיק לקבל את פנייך.‬
‫קוראים לי ליאנג וון־צ'או.‬
‫את יכולה לשאול את אימא שלך על זה.‬
‫כשעבדתי במשרד התובע, הייתי ממש מגניב.‬
‫תפסתי הרבה אנשים רעים.‬
‫אבל הפעם,‬
‫אני עומד להיכנע.‬
‫כי בהשוואה לתפיסת אנשים רעים,‬
‫אני מעדיף להתאמץ יותר ולהגן על שתיכן.‬
‫התאגיד מתפרק.‬ ‫למה אתה לא מעביר את תפקיד המנכ"ל?‬
‫הוא שלי…‬
‫ליו־סיר, אני מסגיר את עצמי.‬
‫אלה הראיות שאספתי.‬
‫אם היית במצבי,‬
‫היית מקבל את אותה החלטה.‬
‫כבודו, אני מודה באשמה.‬
‫אני הרגתי את ואנג שי־צונג.‬
‫הקול ששמעת בהקלטה היה שלי.‬
‫הסתרתי את הראיות כדי להתחמק מרצח.‬
‫את חייבת להבטיח לי…‬
‫שתגדלי בריאה ושלמה.‬
‫ככה, ברגע שלא אהיה יותר,‬
‫תוכלי לעזור לשמור על אימך עבורי.‬
‫…לי־יין, מואשמת ברצח מדרגה ראשונה.‬
‫בכל פעם שאימא שלך תזעף,‬
‫את תעזרי לחבק אותה בשבילי.‬
‫תגידי לה…‬
‫שאני תמיד נמצא קרוב לשתיכן.‬
‫יו־יו…‬
‫אימא רוצה שתחייה את חייך היטב.‬
‫אני יודע שתעשי עבודה נהדרת.‬
‫אפילו אם תיתקלי בקשיים,‬
‫תהיה מספיק אהבה‬
‫כדי לעזור לך להתגבר עליהם.‬
‫בדיוק כמו שאימא שלך‬ ‫אירחה לי חברה לאורך כל הדרך,‬
‫במהלך הימים האחרונים של חיי.‬
‫היה לי מזל.‬
‫בסופו של דבר, זכיתי לגלות מהי אהבה באמת.‬
‫אני מצטער.‬
‫אני לא יכול לארח לך חברה.‬
‫אני אוהב אותך.‬
‫אני תמיד אהיה לצידך.‬
‫2876.‬
‫כאן.‬
‫8367.‬ ‫-כאן.‬
‫1290.‬ ‫-כאן.‬
‫שין־יו נראית כמו אביה.‬
‫תרגום כתוביות: ג'ניה ליטבאק‬